କେନ୍ଦ୍ରାପଡ଼ା, ଏପ୍ରିଲ ୧୦ (ଲୋକାଲୱେର): କେନ୍ଦ୍ରାପଡା ଜିଲ୍ଲା ପ୍ରଶାସନ ପକ୍ଷରୁ କୋଭିଡ-୧୯ ମୁକାବିଲା ପାଇଁ ମୁଖ୍ୟ ବଜାରର ପ୍ରବେଶ ପଥରେ ଶୁକ୍ରବାର ସାନିଟାଇଜେସନ ଟନେଲ ସ୍ଥାପିତ ହୋଇଛି ।
ବିଶୋଧକ ଚାମ୍ବର ଥିବା ଏହି ସାନିଟାଇଜେସନ ଟନେଲରେ ସାବୁନ ଓ ସାନିଟାଇଜର ବ୍ୟବହାର କରି ବଜାରକୁ ଆସୁଥିବା ଲୋକଙ୍କୁ ସାନିଟାଇଜ କରାଯିବ ।
ଲୋକେ ଟନେଲରେ ପ୍ରବେଶ କରିବା ମାତ୍ରେ ଆପଣା ଛାଏଁ ସାନିଟାଇଜର ସେମାନଙ୍କ ଉପରେ ସିଞ୍ଚନ ହେବ । ଆମେ ଶୁକ୍ରବାର କେନ୍ଦ୍ରାପଡ଼ାର ମୁଖ୍ୟ ବଜାରରେ ପ୍ରଥମ ଟନେଲ ସ୍ଥାପନ କରିଛୁ ।
ବଜାରକୁ ଆସୁଥିବା ଲୋକଙ୍କ ଭିଡ ନିୟନ୍ତ୍ରଣ ପାଇଁ ତଥା ସାମାଜିକ ଦୂରତ୍ୱ ବଜାୟ ରଖିବା ପାଇଁ ଟନେଲ ପ୍ରବେଶ ପଥରେ ପୁଲିସ ମୁତୟନ କରିଛୁ ବୋଲି କେନ୍ଦ୍ରାପଡ଼ା ଜିଲ୍ଲାପାଳ ସମର୍ଥ ବର୍ମା କହିଛନ୍ତି ।
ଏହି ଟନେଲ ତିଆରି ପାଇଁ ୨୫ ହଜାର ଟଙ୍କା ଖର୍ଚ୍ଚ ହୋଇଛି । ଟନେଲ ଭିତର ଦେଇ ଗଲେ ଗୋଟିଏ ଥରରେ ଜଣେ ବ୍ୟକ୍ତିଙ୍କ ଶୋଧନ ହୋଇପାରିବ । ଖୁବଶୀଘ୍ର ଆଉ ପାଂଚଟି ସାନିଟାଇଜେସନ ଟନେଲ ଜିଲ୍ଲାର ବିଭିନ୍ନ ସ୍ଥାନରେ ସ୍ଥାପନ ହେବ ।
ଜିଲ୍ଲା ପ୍ରଶାସନ ୨୪୯ଟି ଗ୍ରାମ ପଞ୍ଚାୟତ ଓ ୨୮୭ଟି ଅସ୍ଥାୟୀ ସ୍ୱାସ୍ଥ୍ୟ କେନ୍ଦ୍ରରେ ୧୨,୪୬୬ଟି ଆଇସୋଲେସନ ବେଡ ବ୍ୟବସ୍ଥା କରିଛି ।
ଲକଡାଉନ ଉଲ୍ଲଂଘନ କରୁଥିବା ବ୍ୟକ୍ତିଙ୍କ ବିରୋଧରେ କାର୍ଯ୍ୟାନୁଷ୍ଠାନ ଜାରି ରହିଛି । ଜିଲ୍ଲାରେ ୬୧ଟି ମୋଟର ସାଇକେଲ, ୯ଟି ଚାରିଚକିଆ ଗାଡ଼ି ଓ ୨ଟି ଅଟୋ ଜବତ କରାଯାଇଛି ଓ ଉଲ୍ଲଂଘନକାରୀଙ୍କ ଠାରୁ ୫୫ ହଜାର ଟଙ୍କା ଜରିମାନା ଆଦାୟ ହୋଇଛି ।
ମାର୍ଚ୍ଚ ୧୫-୧୭ ମଧ୍ୟରେ ଦିଲ୍ଲୀରେ ତବଲିଗି ଜମାତ କାର୍ଯ୍ୟକ୍ରମରେ ଅଂଶଗ୍ରହଣ କରିଥିବା ଜଣେ ବ୍ୟକ୍ତିଙ୍କ ରିପୋର୍ଟ ନେଗେଟିଭ ଆସିଛି ।
ନିଜ ଆଡୁ ପରୀକ୍ଷଣ ପାଇଁ ଆଗେଇ ଆସିବାକୁ ନିଜାମୁଦ୍ଦିନ ଫେରନ୍ତାଙ୍କୁ ରାଜ୍ୟ ସରକାର ନିବେଦନ କରିଛନ୍ତି । ସେମାନଙ୍କ ଡାକ୍ତରଖାନା ନଆସି ସେମାନେ ୧୦୪ ହେଲ୍ପଲାଇନ ନମ୍ବରକୁ କଲ୍ କରିପାରିବେ ।
ଏହାଦ୍ୱାରା ଆବଶ୍ୟକ ଦିଶାନିର୍ଦ୍ଦେଶ ମିଳିବା ସହ ନିକଟସ୍ଥ ସ୍ୱାବ ସଂଗ୍ରହ କେନ୍ଦ୍ରର ବ୍ୟବସ୍ଥା ହୋଇପାରିବ ବୋଲି ଜିଲ୍ଲାପାଳ କହିଛନ୍ତି ।
ଆଳି ବ୍ଲକ ରାଧାନଗର ଗାଁର ଜଣେ ୩୨ ବର୍ଷୀୟ ପାଇପ ମିସ୍ତ୍ରୀ ଏପ୍ରିଲ ୬ରେ କୋଭିଡ-୧୯ ପଜିଟିଭ ଚିହ୍ନଟ ହେବା ପରେ ରାଧାନଗର ଠାରୁ ତିନି କିଲୋମିଟର ପରିଧିରେ ଥିବା ୧୨ଟି ଗାଁକୁ ସିଲ୍ କରି ଦିଆଯାଇଥିଲା ।
ସେସବୁ ଅଞ୍ଚଳ ବାସିନ୍ଦାଙ୍କ ଗଣନା କରାଯିବା ସହ ସେମାନଙ୍କ ଗତିବିଧି ରୋକିବାକୁ କଡ଼ା ପଦକ୍ଷେପ ନିଆଯାଇଛି । ପରବର୍ତ୍ତୀ ନିଦେ୍ର୍ଦଶ ନଆସିବା ଯାଏଁ ଏହି ଅଞ୍ଚଳ ଆବଦ୍ଧାଞ୍ଚଳ ହୋଇରହିବ ।
ଲୋକଙ୍କୁ ଘରେ ରହିବାକୁ ପରାମର୍ଶ ଦିଆଯାଇଛି । ସ୍ୱାସ୍ଥ୍ୟ ଅଧିକାରୀମାନେ ଘର ଘର ବୁଲି ଅଞ୍ଚଳ ଲୋକଙ୍କ ସ୍ୱାସ୍ଥ୍ୟାବସ୍ଥା ସର୍ବେକ୍ଷଣ କରୁଛନ୍ତି । କେବଳ ସନ୍ଦିଗ୍ଧ ସଂକ୍ରମିତଙ୍କ ନମୁନା ପରୀକ୍ଷଣ ହେଉଛି ।
ବିଦେଶରୁ ୫୮୭ ଓ ଅନ୍ୟ ରାଜ୍ୟରୁ ୮୮୭୦ ଜଣ ନିଜ କାର୍ଯ୍ୟସ୍ଥଳୀରୁ କେନ୍ଦ୍ରାପଡ଼ା ଜିଲ୍ଲାକୁ ଫେରିଛନ୍ତି । ସେମାନଙ୍କୁ ଘରେ କ୍ୱାରେଣ୍ଟାଇନରେ ରଖାଯାଇଛି ।
ସେମାନଙ୍କୁ ଦୁଇ ସପ୍ତାହ ପାଇଁ ଘରେ ରହିବାକୁ ଓ କାହା ସହ ମିଳାମିଶା ନକରିବାକୁ ଉପଦେଶ ଦିଆଯାଇଛି ।
ବିଦେଶ ଯାତ୍ରା ଇତିହାସ ଥିବା ବ୍ୟକ୍ତିମାନେ ସ୍ୱାସ୍ଥ୍ୟ ଅଧିକାରୀଙ୍କ କଥା ମାନି କରୋନା ସଂକ୍ରମଣ ରୋକିବାରେ ଦାୟିତ୍ୱପୂର୍ଣ୍ଣ ଭୂମିକା ତୁଲାନ୍ତୁ ବୋଲି ଆମେ ଚାହୁଁଛୁ ।
ବାଧ୍ୟତାମୂଳକ ସାମାଜିକ ଦୂରତ୍ୱର ସମୟ ସୀମା ଉଲ୍ଲଂଘନ କଲେ କର୍ତ୍ତୃପକ୍ଷ ସେମାନଙ୍କୁ ଗିରଫ କରିବେ । ସମସ୍ତ ସନ୍ଦିଗ୍ଧ କରୋନା ଭୂତାଣୁ ରୋଗୀଙ୍କୁ ପ୍ରାଥମିକ ଚିକିତ୍ସା ଯୋଗାଇ ଦେବାକୁ ଆମେ ତତ୍ପର ରହିଛୁ ବୋଲି ଜିଲ୍ଲାପାଳ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
